open-index/open-wikipedia-markdown huggingface dataset:
Pilatus Aircraft

**Pilatus Aircraft Ltd.** é un construtor aeroespacial situado en Stans, Suíza. En abril de 2022 a compañía empregaba a máis de 2 000 traballadores.

A compañía produciu principalmente avións para mercados nicho, en particular avións de engalaxe e aterraxe curtas (STOL) e avións militares de adestramento. Durante os anos 50 e 60 Pilatus desenvolveu un transporte civil lixeiro STOL, o PC-6 Porter. En 1973 decidiu reiniciar os traballos do programa PC-7, e o avión entrou en produción como o PC-7 Turbo Trainer. En 1979 Pilatus mercou Britten-Norman, fabricante dos Britten-Norman Islander e Britten-Norman Defender. Nos anos 80 a compañía desenvolveu o PC-9, un derivado mellorado do PC-7.

Durante os anos 90 Pilatus abriuse a un mercado civil máis amplo coa introdución do PC-12, un avión turbohélice monomotor do cal fabricou máis de 1 700 unidades. Nos anos 2000 introduciu un novo membro da súa familia de adestradores militares, o turbohélice PC-21. Nos anos 2010 a compañía desenvolveu o PC-24, un reactor bimotor STOL capaz de operar dende pistas non pavimentadas.

## Avións 
## Notas 
## Véxase tamén 
### Ligazóns externas 
* Páxina web
Coidado coa familia Blue

***Coidado coa familia Blue*** (en ) é un filme estadounidense de 1993 dirixido por Herbert Ross e protagonizado por Kathleen Turner e Dennis Quaid.

Estreouse en galego o 27 de febreiro de 2009 a través da TVG.

## Personaxes 
* Kathleen Turner como Jane Blue
* Dennis Quaid como Jefferson Blue
* Fiona Shaw como Paulina Novacek
* Stanley Tucci como Muerte
* Larry Miller como Sarxento Halsey
* Park Overall como Bonnie Newman
* Tom Arnold como Vern Newman
* Obba Babatunde como Tenente Sawyer
* Ralph Brown como Leamington
* Jan Triska como Axel
* Marshall Bell como Sikes
* Richard Jenkins como Frank
* Dennis Lipscomb como Foster
* Saul Rubinek como Mr. Ferderber
* Dave Chappelle como Ozzie
* Jenifer Lewis como Dorothy
* Dakin Matthews como capitán de policía
* Aleksander Krupa como Zubic

## Acollida 
*Coidado coa familia Blue* recibiu valoracións negativas por parte da crítica, e conta cunha puntuación do 37% en Rotten Tomatoes a partir de 19 recensións.

## Notas
Friaça

**Albino Friaça Cardoso**, coñecido simplemente como **Friaça**, nado en Porciúncula o 20 de outubro de 1924 e finado en Itaperuna o 12 de xaneiro de 2009, foi un futbolista brasileiro que xogaba como extremo dereito.

Desenvolveu a maior parte da súa carreira no Vasco da Gama, aínda que tamén vestiu outras camisetas como a do São Paulo. Internacional coa selección brasileira, foi autor do único gol do Brasil no partido decisivo do Mundial de 1950, o coñecido como Maracanazo.

## Traxectoria 
Foi descuberto polos dirixentes do Vasco da Gama cando xogaba nun pequeno club de Carangola, o Ipiranga, despois de derrotar aos titulares do Vasco con dous goles seus. O técnico Ondino Viera decidiu a súa contratación, e en 1945 formou parte do núcleo do que se deu en chamar o *Expresso da Vitória*, o equipo do Vasco que conseguiu varios títulos a nivel estatal e o Campionato Suramericano de Campións de 1948, considerado o precursor da Copa Libertadores. Con catro goles, foi o máximo artilleiro do seu equipo durante esa competición.

Durante a súa etapa no club, estivo especialmente unido a Jair Rosa Pinto, quen, segundo o propio Friaça, o axudou a mellorar o seu tiro.

### Selección brasileira 
Foi 13 veces internacional coa selección brasileira, sendo convocado para o Mundial de 1950. Marcou o seu único gol internacional no partido decisivo do torneo contra o Uruguai, batendo ao gardameta Roque Máspoli para poñer o 1-0 no marcador. Con todo, os uruguaios acabaron remontando inesperadamente o partido, que pasou á historia co alcume de Maracanazo.

## Estilo de xogo 
Futbolista ofensivo, xogaba na posición de extremo dereito. Era coñecido pola súa velocidade e a potencia do seu tiro, pola súa habilidade para golpear a balón parado e pola precisión dos seus centros. En 1992 sufriu o duro golpe da morte dun dos fillos, Ricardo, que con 33 anos faleceu nun accidente de voo sen motor. Tras o suceso aumentou o seu consumo de alcol e fumou máis do que xa facía, empeorando así as súas condicións de saúde.

## Palmarés 
;Vasco da Gama
* **Campionato Carioca (2):** 1945, 1947.
* **Campionato Suramericano de Campións (1):** 1948.

;São Paulo
* **Campionato Paulista (1):** 1949.

;Selección brasileira
* **Copa Oswaldo Cruz (1):** 1950.
* **Copa Rio Branco (1):** 1950.
* **Campionato Panamericano (1):** 1952.

;Individual
* **Máximo goleador do Campionato Paulista (1):** 1949 (24 goles).

## Notas 
## Véxase tamén 
### Ligazóns externas
A obsesión de Kyla

***A obsesión de Kyla*** (en ) é un filme estadounidense de 2018 dirixido por Damian Romay, escrito por Patrick Robert Young e protagonizado por Rusty Joiner, Lucy Loken e Laura Bilgeri. Conta a historia de Riley (Laura Bilgeri) que se trasladou a un novo instituto onde o seu pai traballa como profesor de inglés. Riley inicialmente ten dificultades para atopar novos amigos, pero finalmente coñece a Kyla (Lucy Loken) e fanse amigas íntimas. Porén, resulta que Kyla está obsesionada co pai de Riley.

## Personaxes 
* Rusty Joiner como Chris
* Lucy Loken como Kyla
* Laura Bilgeri como Riley
* Jana Lee Hamblin como Jess
* Alexandria DeBerry como Tricia (acreditada como Allie Deberry)
* Bruno Rose como Quentin
* Lestonja Diaz como Ellis
* David Ditmore como Janitor

## Notas
Un golpe con estilo

***Un golpe con estilo*** (en ) é un filme estadounidense de 2017 dirixido por Zach Braff e escrito por Theodore Melfi. Está protagonizado por Morgan Freeman, Michael Caine, Alan Arkin, Joey King, Matt Dillon, Christopher Lloyd, Ann-Margret, John Ortiz e Siobhan Fallon Hogan. Segue a un trío de xubilados (Freeman, Caine e Arkin) que artellan o roubo dun banco despois de que se cancelen as súas pensións.

O filme estreouse no SVA Theatre o 30 de marzo de 2017, e estreouse nos cinemas dos Estados Unidos o 7 de abril de 2017. Recibiu valoracións dispares por parte da crítica e recadou 84 millóns de dólares sobre un orzamento de 25 millóns.

## Personaxes 
* Morgan Freeman como Willie Davis
* Michael Caine como Joe Harding
* Alan Arkin como Albert Garner
* Matt Dillon como Axente Especial Hamer
* Ann-Margret como Annie Santori
* Christopher Lloyd como Milton Kupchak
* Joey King como Brooklyn Harding
* John Ortiz como Jesús Garcia
* Peter Serafinowicz como Murphy Harding
* Josh Pais como Chuck Lofton
* Maria Dizzia como Rachel Harding
* Kenan Thompson como Keith Schonfield
* Ashley Aufderheide como Kanika Davis
* Gillian Glasco como Maya Davis
* Siobhan Fallon Hogan como Mitzi
* Annabelle Chow como Lucy
* Nancy Sun como Mandy
* Jeremy Schinder como Ezra Bronkowski
* Anthony Chisholm como Paul
* Jeremy Bobb como Donald Lewis

## Notas
Os heroes do tempo

***Os heroes do tempo*** (en ) é un filme británico de 1981 escrito, producido e dirixido por Terry Gilliam. Está protagonizado por Sean Connery, John Cleese, Shelley Duvall, Ralph Richardson, Katherine Helmond, Ian Holm, Michael Palin, Peter Vaughan e David Warner.

Gilliam referiuse a *Os heroes do tempo* como o primeiro título da súa "Triloxía da imaxinación", seguido de *Brazil* (1985) e rematando con *As aventuras do barón Munchausen* (1988). Todo trata sobre a "loucura da nosa sociedade torpemente ordenada e o desexo de escapar dela polos medios posibles". Os tres filmes céntranse nestas loitas e intentan escapar delas a través da imaxinación: *Os heroes do tempo* a través dos ollos dun neno, *Brazil* a través dos ollos dun home duns trinta e *Munchausen* nos ollos dun ancián.

## Personaxes 
* Craig Warnock como Kevin
* David Rappaport como Randall
* Kenny Baker como Fidgit
* Malcolm Dixon como Strutter
* Mike Edmonds como Og
* Jack Purvis como Wally
* Tiny Ross como Vermin
* Sean Connery como Agamenón/Fireman
* David Warner como Evil
* Shelley Duvall como Pansy
* Ian Holm como Napoleón
* Michael Palin como Vincent
* Ralph Richardson como Supreme Being
* Peter Vaughan como Winston the Ogre
* Katherine Helmond como Mrs. Ogre
* John Cleese como Robin Hood
* Derek Deadman como Robert
* Jerold Wells como Benson
* David Daker como Trevor
* Sheila Fearn como Diane
* Jim Broadbent como Compere
* Tony Jay (*voz*) como Supreme Being
* Terence Bayler como Lucien
* Preston Lockwood como Neguy
* Charles McKeown como Theatre Manager
* Derrick O'Connor como Redgrave
* Neil McCarthy como Marion
* Ian Muir como o Xigante
* Myrtle Devenish como Beryl
* John Young como Reginald

## Notas
Copa do Rei de baloncesto 2022

A **Copa do Rei de baloncesto 2022** foi a 86ª edición da Copa do Rei de baloncesto, organizada pola Liga ACB. Tivo lugar no Palacio Municipal de Deportes de Granada do 17 ó 20 de febreiro de 2022.

## Equipos 
Ó remate da primeira volta da tempada 2021-22, clasificáronse os oito primeiros clasificados para a disputa da competición.

En cor verde, os clasificados coma cabezas de serie.

## Cadro 
O sorteo tivo lugar en Granada o 31 de xaneiro de 2022.

## Cuartos de final 
### Joventut - Lenovo Tenerife 
### Real Madrid - Río Breogán 
### Valencia Basket - UCAM Murcia 
### Barça - Baxi Manresa 
## Semifinais 
### Real Madrid - Lenovo Tenerife 
### Barça - UCAM Murcia 
## Final 

| style="vertical-align:top; align:left; width:33%;"|

|}

## Notas 
## Véxase tamén 
### Ligazóns externas 
* Páxina web oficial da Copa do Rei
El Ideal Gallego (A Habana)

***El Ideal Gallego*** foi un semanario que se publicou na Habana en 1909.

## Historia e características 
Subtitulado *Revista semanal. Órgano de las sociedades de instrucción. Defensor de los intereses de las mismas y de la colonia*, apareceu o 3 de xullo de 1909, Estaba dirixido por Casimiro Fernández. Entre os seus colaboradores figurou Jesús Peynó Piñeiro. Publicou algúns textos en galego. O último número coñecido é o 5, aparecido o 31 de xullo dese ano.

Reapareceu no verán de 1910, publicándose polo menos dous números.
## Notas 
## Véxase tamén 
### Bibliografía 
* 
* 
* 
### Outros artigos 
* Publicacións impresas da diáspora galega
### Ligazóns externas
Buttwil

**Buttwil** é unha comuna suíza do distrito de Muri, no cantón de Argovia 

## Situación 
Limita ao norte coa comuna de Boswil, ao leste con Muri, ao sueste con Geltwil, ao suroeste con Hitzkirch (Lucerna), ao oeste con Schongau (Lucerna), e ao noroeste con Bettwil.

## Historia 
Buttwil é mencionado por primeira vez en 1160 como *Butwile*. Coa conquista de Argovia en 1415 o dereito do alto tribunal, que fora ostentado pola casa de Habsburgo, pasou á antiga Confederación Suíza. A corte baixa quedou dependente da Abadía.

A capela de Santiago foi construída en 1666 e era unha capela auxiliar na parroquia de Muri, que deu o motivo para o escudo da comuna, coa cuncha heráldica.

## Demografía 
### Poboación, clima e transporte 
Esta pequena antiga vila agrícola mostrou, ao redor de 1950, un descenso de poboación constante durante dúas décadas. A iso seguiu un forte aumento desde 1970 debido á zona practicamente sen néboas e aos curtos desprazamentos no tren a Zürich e Lucerna. Desde 1984 existe unha conexión de autobús con Muri. No ano 2020 tiña 1228 habitantes.esquerda|miniatura|Igrexa de Buttwil.

## Notas 
## Véxase tamén 
### Outros artigos 
* Lista de municipios de Suíza con vieiras no escudo
### Ligazóns externas 
* Sitio oficial da comuna de Buttwil
Kai Havertz

**Kai Lukas Havertz**, nado o 11 de xuño de 1999 en Aquisgrán, é un futbolista alemán. Xogar de mediapunta e o seu actual club é o Chelsea FC da Premier League inglesa. Ademais, é internacional coa selección alemá.

## Traxectoria 
Havertz debutou co primeiro equipo do Bayer Leverkusen o 15 de outubro de 2016, na derrota por 2-1 contra o Werder Bremen, converténdose no debutante máis novo do Leverkusen na Bundesliga, con tan só 17 anos e 126 días.

O 4 de setembro de 2020, Havertz foi traspasado ó Chelsea FC da Premier League, e asinou co club inglés un contrato de cinco anos.

## Notas 
## Véxase tamén 
### Ligazóns externas 
* Perfil no sitio web oficial do Chelsea FC 
* Perfil en UEFA.com
Ioannina

**Ioannina**, **Ioánnina, Iánina** ou **Ianina** (en grego: Ιωάννινα) é unha cidade grega no noroeste de Grecia, no distrito de Ipiros.

## Xeografía física e humana 
esquerda|miniatura|Lago de Ioannina
### Orografía 
Arredor de Ioannina hai moitas montañas altas. Ao lado da cidade está a montaña Mitsikeli. No leste de Ioannina atópase a serra de Pindos. Ioannina está construída na beira do lago Pamvotida.

### Lago de Ioannina 
Ioannina está construída xunto a un lago chamado Pamvotida, ou tamén lago de Ioannina. 

#### Porto do lago 
O lago ten un pequeno porto que conecta Ioannina coa illa do lago. 

#### Illa do lago 
A illa do lago é unha pequena illa con monumentos e edificios importantes, construídos durante o período otomán e o período bizantino.

### Administración 
Ioannina é a capital da prefectura de Ioannina e da periferia de Ipiros. 

### Demografía 
En Ioannina viven 67.384 persoas. O custe da vida é algo superior ao da media do sur de Europa.

## Sitios de interese 
Ioannina ten moitos lugares de interese, como o castelo onda o lago, as igrexas antigas e as construcións na illa do lago.

## Notas
Bandeira de Jersey

A **bandeira de Jersey** é a bandeira oficial do territorio da Illa de Jersey. Componse dun sautor vermello sobre un campo branco. No cuadrante superior atópase o escudo de Jersey rematado por unha "coroa Plantagenet" amarela. A bandeira foi adoptada polos Estados de Jersey o 12 de xuño de 1979, e proclamada pola raíña Isabel II do Reino Unido o 10 de decembro de 1980. Ondeouse oficialmente por primeira vez o 7 de abril de 1981.

## Notas 
## Véxase tamén 
### Outros artigos 
* Bandeira de Guernsey
### Ligazóns externas 
*
Fundación Manuel María

A **Fundación Manuel María de Estudos Galegos** foi constituída en marzo de 2007 e declarada de interese galego o 11 de xuño dese mesmo ano.

## Finalidade 
A finalidade da Fundación é manter o legado e a memoria de Manuel María. Adquiriu a casa natal do autor en Outeiro de Rei converténdoa na casa museo Manuel María. O museo foi inaugurado o 7 de setembro de 2013 e dá cabida a unha biblioteca, manuscritos, obxectos persoais e outros feitos relativos ao autor.

En 2026 foi  Premio Moncho Valcarce na categoría “Pola Promoción da Terra”.

## Notas
Sublime Porta

miniatura|350x350px| A *Bab-ı Ali* nos tempos do Imperio Otomán
**Sublime Porta**, **Porta Otomá** ou ás veces simplemente **Porta**, foi a designación actual que se outorgou entre 1718 e 1922 ao goberno do Imperio Otomán. O termo é unha tradución da expresión turca ***Bab-ı Ali*** (literalmente *gran porta* ou *porta principal* ) dada á monumental porta de entrada ao palacio que albergaba os principais órganos do goberno imperial.

## Orixe 
A Sublime Porta era a entrada ao claustro aberto onde o sultán recibía embaixadores e onde se celebraron reunións formais e recepcións nas que participaron o sultán ou o seu gran visir (un cargo equivalente ao de primeiro ministro). Era práctica común oriental celebrar reunións ou recepcións ás portas das cidades ou dos pazos reais. O feito de que os embaixadores presentasen credenciais e fosen recibidos no claustro xunto á gran porta do edificio que albergaba a corte otomá, é dicir, o goberno otomán, levou á xeneralización da expresión *Sublime Porta* como designación dese goberno.
[esquerda|miniatura| A Sublime Porta en [2006]]
Como no seu momento a lingua francesa era a lingua da diplomacia, a designación entrou nas distintas linguas europeas a través desa lingua, de aí que se conservase, mesmo en linguas non latinas, a palabra *porta*, ou termo derivado dela, para designar a Porta Sublime.

O edificio onde se atopa a Porta Sublime foi transformado despois do fin do Imperio Otomán na sede do Ministerio de Asuntos Exteriores turco e co traslado da capital a Ankara, converteuse na sede do goberno provincial de Istanbul, unha función que aínda se mantén.

Segundo unha interpretación alternativa, a expresión *Sublime Porta* faría referencia ao papel de porta de entrada a Asia que a cidade de Istanbul ocupou durante séculos, carece de fundamento.

Barbara Tuchman en *The Guns of August*  achega outra versión do termo: sería debido ás fabulosas tallas e á altura mesma desta que a designaba como "Sublime".

A *Alta Porta* era a corte privada do sultán.

## Notas 

## Véxase tamén 
### Outros artigos 
* Istanbul
* Imperio Otomán
Dúas mulas e unha muller

***Dúas mulas e unha muller*** (en ) é un filme estadounidense de 1970 dirixido por Don Siegel e protagonizado por Shirley MacLaine e Clint Eastwood. Está ambientado durante a intervención francesa en México (1861–1867). O filme ía ser o primeiro dunha asociación exclusiva de cinco anos entre Universal Pictures e Sanen Productions of Mexico. Foi a segunda de cinco colaboracións entre Siegel e Eastwood, despois de ''Coogan's Bluff* (1968). A colaboración continuou con *As defraudadas* e *Harry o sucio* (en 1971) e finalmente *Fuga de Alcatraz'' (1979).

Conta a historia dun mercenario estadounidense que se involcra cunha monxa e axuda a un grupo de rebeldes juaristas durante o reinado monicreque do emperador Maximiliano I de México. O filme contou con actores e actrices tanto estadounidenses como mexicanos, e foi rodado na campiña preto de Tlayacapan, Morelos. Ennio Morricone compuxo a banda sonora.

## Personaxes 
* Clint Eastwood como Hogan
* Shirley MacLaine como Sara
* Manolo Fábregas como Coronel Beltrán
* Alberto Morin como Xeneral LeClaire
* Armando Silvestre como 1st American
* John Kelly como 2nd American
* Enrique Lucero como 3rd American
* David Estuardo como Juan
* Ada Carrasco como nai de Juan
* Pancho Córdova como pai de Juan
* José Chávez como Horacio
* José Ángel Espinosa como oficial francés
* Rosa Furman como amiga de Sara

## Notas 
## Véxase tamén 
### Bibliografía 
* 
* 
* 
* 
* 
* 
* 
*
Fundación Alexandre Bóveda

A **Fundación Alexandre Bóveda** foi fundada o 29 de setembro de 1990.
## Finalidade 
A finalidade da Fundación é divulgar o ideario político de Alexandre Bóveda, así como dar a coñecer a súa figura e contexto histórico. Foi promovida por diferentes persoeiros do galeguismo como Manuel Beiras, Avelino Pousa Antelo, Xosé Filgueira Valverde, a propia familia do político e diversas asociacións culturais. O primeiro presidente foi Manuel Beiras, ocupando Amalia Álvarez Gallego e Amalia Bóveda (viúva e filla) a vicepresidencia. Desde 1996 ocupou o cargo Fernando Quintela, dando paso no 2014 ao presidente actual Uxío-Breogan Diéguez.

Desde o ano 2006 a fundación fai entrega anualmente do Premio Galiza Mártir.

## Notas
Martolos

**Martolos** ou **Armatoloi** eran os membros asalariados das forzas de seguridade interna otomás, recrutados principalmente entre terratenentes gregos, serbios e búlgaros búlgaros. 

## Historia 
No século XIV eran xeralmente espías. Dedicáronse a tarefas policiais no segle xv, a cabalo ou a pé, e moitas veces patrullaban as fronteiras en tempo de paz, vixiando fortalezas e pescozos estratéxicos, e ás veces cobrando impostos. Os seus líderes eran xeralmente turcos. Mantiveron fieis até o século XVII pero entón comezaron os casos de deserción ou paso do inimigo aos Balcáns e en 1692 prohibíronlles aos cristiáns servir de *martolos* nos Balcáns (case o único lugar no que servían) e en 1722 o gobernador de Rumelia fusionou os *martolos* restantes (xa musulmáns) coa policía de seguridade local tamén musulmán (*pandor*).

## Termo 
O termoturco *martolos *provén do grego *armatolos*, que significa "home armado, miliciano" ou *amartolos* (corrupto). Sendo a palabra orixinal que definiu aos cristiáns no exército otomán,* martolos* converteuse nun termo xeral para varios grupos e individuos militares cristiáns, sendo usado polos otománs para os espías, exploradores, mensaxeiros, os barqueiros do Danubio e os gardas cristiáns da fortaleza, así como os rebeldes cristiáns que loitaron contra os *akinci*. Durante o reinado de Suleiman (1520–66), o termo tamén foi usado para as forzas policiais cristiás locais, especialmente nas rexións furiosas polo bandolerismo de Montenegro e Morea.

## Notas 
## Véxase tamén 
### Bibliografía 
*
Bandeira de Kabardino-Balkaria

A **bandeira de Kabardino-Balkaria**, (en ; en ; en ) é un dos símbolos oficiais desta república da Federación Rusa. É unha bandeira tricolor horizontal, cargada cunha silueta branca do Monte Elbrus, a montaña máis alta de Europa, no centro. As cores están dispostas na orde de azul claro, branco e verde, e a carga do monte Elbrus segue a mesma orde.

A bandeira foi adoptada o 21 de xullo de 1994; e as súas proporcións son 2:3.

## Galería de imaxes 

Ficheiro:Flag of the Kabardino-Balkar ASSR.svg|Bandeira da República Autónoma Socialista Soviética de Kabardino-Balkaria.

## Véxase tamén 
### Outros artigos 
* Bandeira de Karachay-Cherkessia
### Ligazóns externas 
*
Bandeira da República dos Calmucos

A **bandeira da República dos Calmucos** é un dos símbolos oficiais da república da Federación Rusa. Consiste nun campo amarelo cun círculo azul celeste no centro que contén un loto. O amarelo representa o Sol, o pobo e a fe relixiosa da nación. O azul representa o ceo, a eternidade e a estabilidade. O loto é un símbolo de pureza, renacemento espiritual e felicidade. Os seus cinco pétalos superiores representan os continentes e os catro inferiores representan os cuartos do globo. Xuntos simbolizan a vontade dos calmuco de vivir en amizade e de cooperar con todas as nacións do mundo.

## Galería de bandeiras históricas 

Flag of the Kalmyk Khanate.svg|Bandeira entre 1630 e 1771.
Flag of Kalmyk ASSR (1937—1938).svg|Bandeira entre 1937 e 1938.
Flag of Kalmyk ASSR (1938—1943).svg|Bandeira entre 1938 e 1943.
Flag of the Kalmyk ASSR.svg|Bandeira entre 1958 e 1992.
Flag of Kalmykia (1992–1993).svg|Bandeira entre 1992 e 1993.

## Véxase tamén 
### Outros artigos 
* Bandeira da República dos Buriatos
* Bandeira de Mongolia
### Ligazóns externas 
*
Bandeira de Alderney

A **bandeira de Alderney** é un dos símbolos oficiais da illa e foi adoptada o 20 de decembro de 1993. A bandeira está composta pola cruz de San Xurxo co escudo de Alderney no centro e un león que sostén unha rama sobre un fondo verde cun bordo dourado.

## Galería de imaxes 

Ficheiro:Government Ensign of Alderney.svg|Estandarte do goberno de Alderney.
Ficheiro:Sark Folk Festival 2013 04.jpg|A bandeira de Jersey e a bandeira de Alderney ondeando xuntas.

## Véxase tamén 
### Outros artigos 
* Bandeira de Guernsey
### Ligazóns externas 
*
Lucien Muller

**Lucien Muller-Schmidt**, nado en Bischwiller, Baixo Rin, o 3 de setembro de 1934 e finado o 20 de xaneiro de 2026, foi un futbolista e adestrador francés. Xogaba como centrocampista e foi internacional coa selección francesa, formando parte do equipo francés no Mundial de 1966.

## Traxectoria 
### Como futbolista 
Comezou a xogar ao fútbol na súa Alsacia natal, e logo destacou no Stade de Reims, co que se coroou dúas veces campión de Francia. En 1962 fichou polo Real Madrid, co que gañou tres ligas e xogou a final da Copa de Europa de 1964, perdendo contra o Inter de Milán de Helenio Herrera. En 1965 pasou ao FC Barcelona, onde a pesar de ser anunciado como o sucesor de Raymond Kopa, as súas actuacións non foron as esperadas. Pechou a súa carreira cunha segunda etapa no Reims.

### Selección francesa 
Internacional coa selección francesa en 16 ocasións, disputou a Eurocopa de 1960 e foi parte do conxunto francés que participou no Mundial de 1966, aínda que non chegou a debutar no torneo. 

### Como adestrador 
Trala súa retirada foi adestrador durante dúas décadas, case sempre en equipos españois. Dirixiu o Castellón, o Burgos, o Zaragoza e o Mallorca, e na tempada 1978/79 o FC Barcelona, co que chegou á final da Recopa de Europa, aínda que foi substituído por Joaquim Rifé antes do encontro final.

Fóra de España adestrou o AS Monaco durante tres anos.

## Notas 
## Véxase tamén 
### Ligazóns externas 
* Datos do xogador na Federación Francesa de Fútbol . Arquivado dende o orixinal o 27 de xullo de 2012.
Bandeira das Bermudas

A **bandeira das Bermudas** é un dos símbolos oficiais deste Territorio Británico de Ultramar. Como estandarte vermello das illas, foi adoptado por primeira vez o 4 de outubrp de 1910. Está formado polo Estandarte Vermello Británico coa bandeira da Unión (que é a bandeira nacional) no recuncho superior esquerdo, e o escudo das Bermudas no inferior dereito. Antes disto, como a maioría das colonias británicas da época, adoptou unha bandeira azul cun selo que representaba un dique seco con tres veleiros. En 1999, a bandeira cambiou á súa forma actual, cun escudo ampliado.

## Escudo de armas 
A inscrición en latín do escudo de armas é *Quo Fata Ferunt* ("A onde levan os destinos"). O escudo mostra un león vermello sostendo un escudo que leva a imaxe dun naufraxio nunha rocha.

## Notas 
## Véxase tamén 
### Ligazóns externas 
*
Emden

**Emden** é unha cidade do noroeste de Alemaña.

## Administración 
Ten a condición de *cidade libre* e pertencente ao estado de Baixa Saxonia. 

## Xeografía 
Está á beira do río Ems na rexión de Frisia Oriental, Tamén é unha cidade costeira, cun dos portos comerciais máis importantes do Mar do Norte, ao que se accede pola súa localización no Golfo de Dollart.

## Nome 
Ao longo da historia a cidade de **Emden** chamousse ***Amuthon***, ***Embda***, ***Emda*** e ***Embden***. 

## Historia 
### Fundación 
Descoñécese a data exacta na que se fundou **Emden**, pero a súa existencia coñécese dende o século VIII. 

Finais da Idade Media

En 1495, o emperador Maximiliano I do Sacro Imperio Romano Xermánico, que aínda era rei naquel momento, concedeu á cidade o seu actual brasón, o *Engelke up de Mue* (en alemán moderno *Engelchen auf der Mauer*, "Anxo no muro"). A finais do século XV, Emden tamén recibiu do mesmo emperador o seu dereito de almacenamento (*Stapelrecht*), outorgado á cidade e que obrigaba aos comerciantes a permanecer alí máis de tres días para vender os seus bens. 

### Idade Moderna 
A igrexa de Emdem apoiou os *Geuzen* na batalla de Heiligerlee e a Revolta Holandesa nos comezos da guerra de Flandres.

O dereito *Stapelrecht* foi abolido coa creación da Unión Alfandegueira do Norte de Alemaña en 1834.

### Destrución e reconstrución na segunda metade do XX 
Durante a segunda guerra mundial, a cidade sufriu os primeiros bombardeos aliados, destruíndo máis do 90%.

## Economía 
Hoxe en día, é unha das cidades máis prósperas da rexión de Frisia Oriental (Ostfriesland), e considérase a súa capital, no norte da Baixa Saxonia (Niedersachsen). Destaca por ter a terceira fábrica de automóbiles Volkswagen de Alemaña, polo seu importante porto, no estuario do río Ems, e pola súa actividade universitaria.

## Ensino 
En Emden atópase a Universidade Politécnica de Emden (*Fachhochshule Oldenburg* / *Ostfriesland* / *Wilhelmshaven*), hoxe Escola Universitaria de Emden-Leer (Hochschule Emden-Leer, con sedes en Emden e Leer).

## Notas 
## Véxase tamén 
### Outros artigos 
* Baixa Saxonia
Frederico V de Dinamarca

**Frederico V** (en dinamarqués e ), nado en Copenhague o 31 de marzo de 1723 e finado na mesma cidade o 14 de xaneiro de 1766, foi Rei de Dinamarca e Noruega e Duque de Schleswig-Holstein desde o 6 de agosto de 1746 ata a súa morte en 1766. Era fillo de Cristián VI de Dinamarca e de Sofía Madalena de Brandeburgo-Kulmbach.

## Traxectoria 
Frederico era fillo do rei Cristián VI de Dinamarca e da súa consorte, a margravina Sofía Madalena de Brandeburgo-Kulmbach. Creceu e educouse nun fogar de estritas conviccións pietistas. Porén, desenvolveu un carácter licencioso, adoitaba ir acompañado de mulleres e visitar as tabernas e prostíbulos de Copenhague. O seu pai, que era profundamente relixioso, considerouno non apto para a sucesión ao trono.

Frederico e Luísa convertéronse en reis de Dinamarca e Noruega en 1746, tras a morte de Cristián VI. A raíña Luísa morreu en 1751, e Frederico volveu casar en 1752, esta vez con Xiana María de Brunswick-Wolfenbüttel, na igrexa do palacio de Fredensborg.
Matthias Gallas

**Matthias Gallas**, nado en Trento o 17 de outubro de 1588, e finado en Viena o 25 de abril de 1647, foi un xeneral austríaco que participou do bando católico durante a Guerra dos Trinta Anos. Foi tenente de Wallenstein e posteriormente o seu sucesor á fronte das tropas imperiais, sendo a súa acción máis destacada a Batalla de Nördlingen en 1634. 

Na segunda metade da guerra, a carreira de Gallas despegou baixo o mandato do emperador Fernando III. moi cambiante. Despois do grande éxito na Batalla de Nördlingen, que provocou temporalmente a disolución do exército sueco, e a posterior conquista de Renania, moitas campañas terminaron en decepción ou mesmo coa perda de unidades do exército enteiro, o que lle valeu o mandato despectivo. "Heerverderber". En parte as derrotas non se deben a epidemias desenfreadas e ás condicións meteorolóxicas extremas, en parte Gallas contribuíu significativamente ás derrotas pola súa obediencia aos plans impracticables da corte e pola súa excesiva cautela e crecente pasividade. Na literatura máis antiga, Gallas e o seu modo de vida persoal adoitan ser responsables de derrotas e fracasos e faise referencia á súa borracheira ou á suposta falta de educación e competencia. A literatura máis recente sobre o curso da guerra no período posterior á Paz de Praga, cando houbo moitos fracasos militares, abstense de facer declaracións críticas sobre a persoa de Galla. En cambio, subliñase que os dereitos de codeterminación dos estados imperiais establecidos na Paz de Praga no que respecta ao financiamento, subministración e aloxamento dunha unidade do exército dificultaron moito que o respectivo comandante do exército manteña unha unidade do exército de forma permanente. unha campaña e sobre todo durante o inverno.

## Notas
Liga de Esmalcalda

A **Liga** **de Esmalcalda** ou **Liga de Smalkalda** foi unha liga de príncipes e cidades protestantes do Sacro Imperio Romano Xermánico.

## Historia 
### Propósito e nome 
A Liga existiu entre 1531 e 1547  para defender os seus privilexios e loitar contra o emperador Carlos V, defensor do catolicismo fronte á reforma luterana. Toma o seu nome da cidade de Esmalcalda (Schmalkalden), en Turinxia (Alemaña).

### Membros 
A liga foi creada por Filipe I de Hesse, Xoán Federico I de Saxonia e Esmalcalda en 1531 e uníronse os territorios de Anhalt, Bremen, Brunswick-Lüneburg, Magdeburgo, Mansfeld, Estrasburgo e Ulm. Aos membros orixinais uníronse Konstanza, Reutlingen, Memmingen, Lindau, Biberach an der Risb, Isny im Allgäu e Lübeck. Foron asignados&nbsp;10000 infantes (unidades de infantaría) e 2.000 cabaleiros (unidades de cabalería) con fins defensivos. En 1532 aliouse con Francia e en 1538 con Dinamarca.

### Desenvolvemento 
Aínda que a Liga non lle declarou directamente a guerra ao emperador, o seu apoio e apoio á Reforma Luterana e as confiscacións de terras á Igrexa e a expulsión de bispos e príncipes cristiáns fixeron que Carlos V decidise enfrontarse á Liga.

Cómpre engadir que participaron 16.000 alemáns e holandeses, 10.000 italianos e 8.000 españois. Foi practicamente unha guerra civil no Sacro Imperio Xermánico entre católicos e protestantes. Na que participaron a favor dos católicos alemáns, italianos e españois.

### A guerra de Esmalcalda e a paz de Augsburgo 
En 1544, Carlos V chegou a paz (paz de Crepy) con Francia, e esta comezou a aliarse co emperador, que xunto co papa Paulo III comezou a acumular tropas en 1546. Os diferentes príncipes membros da Liga tiñan entre eles graves disputas, que facilitaron a campaña pola coalición católica. As tropas de Carlos V derrotaron ás da Liga na batalla de Mühlberg o 24 de abril de 1547, tendo lugar a capitulación de Wittenberg.Porén, os príncipes luteranos continuaron a súa loita, creando novas alianzas con Francia en 1552 contra o emperador, até a Paz de Augsburgo de 1555.

## Notas 
## Véxase tamén 
* Reforma protestante
* Contrarreforma

### Ligazóns externas 
* Entrada na Enciclopedia Católica en liña
Leer

**Leer (Ostfriesland)** é unha cidade de 34.052 habitantes da Baixa Saxonia, Alemaña. É a capital do distrito (*Landkreis*) do mesmo nome (de placa LER).

Leer ten o título de *cidade autónoma* ou *libre* (*Selbständige Gemeinde*).

## Monumentos e lugares de interese 
### Arquitectura civil 
* Evenburg, un castelo de mediados do século XVII na aldea de Loga.

### Ensino 
En Leer atópase a Universidade Politécnica de Emden (*Fachhochshule Oldenburg* / *Ostfriesland* / *Wilhelmshaven*), desde 2010 chamada Escola Universitaria de Emden-Leer (Hochschule Emden-Leer, con sedes en **Emden** e **Leer**).

## Notas 
## Véxase tamén 
### Ligazóns externas 
* Sitio oficial, leer.de
* https://www.hs-emden-leer.de/ Escola Universitaria de Emden-Leer
* Vista panorámica do Museo de Leer (panoviewer.toolforge.org)
Bandeira do Óblast Autónomo Hebreo

A **bandeira do Óblast Autónomo Hebreo** é a bandeira oficial do óblast autónomo de Rusia. A bandeira componse dun arco da vella sobre un fondo branco, con sete barras horizontais de diferentes cores: vermello, laranxa, amarelo, verde, azul, índigo e violeta. O número de cores simboliza a menorá xudía de sete brazos. A proporción da bandeira é de 2:3.

As sete franxas de cores están centradas verticalmente e espazadas regularmente; teñen unha altura cada unha igual a  da altura total da bandeira, e están separadas por un espazo fino igual a  da altura total da bandeira.

O deseño da bandeira do arco da vella foi adoptado o 27 de outubro de 1996.

## Notas 
## Véxase tamén 
### Ligazóns externas 
*
Dólar de prata do bicentenario da Casa Branca

O **dólar de prata do bicentenario da Casa Branca** é unha moeda conmemorativa, non circulante, emitida pola Casa da Moeda dos Estados Unidos en 1992 e cuñada polas Cecas de Denver e de West Point.

Esta moeda dun dólar foi autorizada pola Lei 102-281, do 13 de maio de 1992, pola que se dispuxo a emisión dunha moeda en conmemoración do bicentenario da colocación da primeira pedra da Casa Branca, o 13 de outubro de 1792.

## Deseño 
[miniatura|[Logotipo oficial da Casa Branca, coa fachada norte do edificio, que se reproduce no anverso da moeda conmemorativa.]]
No anverso da moeda, deseñado polo gravador         Edgar Z.Steever, reprodúcese unha vista frontal da fachada norte da Casa Branca. A lenda alusiva ao motivo conmemorado é THE WHITE HOUSE, e a dobre data 1792 - 2992, a ambos os lados da bandeira, refire a un tempo ao bicentenario conmemorado e ao ano de emisión da moeda.

Pola súa banda, o reverso, obra de Chester Y. Martin, reproduce un retrato de medio corpo de James Hoban (1755-1831), o arquitecto irlandés que deseñou a Casa Branca. 

A moeda comercializouse aos prezos de 28 dólares en condición estándar e 32 en *versión proof*, e o beneficio conseguido coa súa venda destinouse á Colección de Belas Artes e Moblaxe Histórica da Casa Branca, para o mantemento das salas públicas históricas deste edificio.'*

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1992 White House Silver Dollar" (*ModernCommemoratives.com'')
Dólar de prata do bicentenario de West Point

O **dólar de prata do bicentenario de West Point** é unha moeda conmemorativa, non circulante, emitida pola Casa da Moeda dos Estados Unidos en 2002 e cuñada pola Ceca de West Point.

Esta moeda dun dólar foi autorizada pola Lei 103-328, do 29 de setembro de 1994, pola que se dispuxo a emisión dunha moeda como tributo á Academia Militar dos Estados Unidos de West Point, Nova York, en conmemoración do bicentenario da súa fundación o 16 de marzo de 1802.

## Deseño 
[miniatura|[Escudo|Escudo de armas da Academia Militar de West Point, cuxo motivo central se reproduce no reverso da moeda conmemorativa]]

No anverso da moeda, deseñado por James Ferrell, reprodúcese unha escena da Garda de Cor da Academia Militar dos Estados Unidos de West Point desfilando con bandeiras, coa capela e o Washington Hall ao fondo. A dobre data 1802-2002 refire ao mesmo tempo ao bicentenario conmemorado e ao ano de emisión da moeda.

Pola súa banda, o reverso, obra do gravador da *US Mint* John Mercanti, reproduce o logotipo do bicentenario, constituído por un casco e unha espada, extraído da parte central do escudo de armas da Academia Militar de West Point. 

A moeda comercializouse aos prezos de 32 dólares en condición estándar e 37 en *versión proof*,

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "2002 West Point Silver Dollar" (*ModernCommemoratives.com*)
Dólar de prata de Thomas Alva Edison

O **dólar de prata Thomas Alva Edison** é unha moeda conmemorativa, non circulante, emitida pola Casa da Moeda dos Estados Unidos en 2004 e cuñada pola Ceca de Filadelfia.

Esta moeda dun dólar foi autorizada pola Lei 105-331, do 31 de outubro de 1998, pola que se dispuxo a emisión dunha moeda na honra de Thomas Alva Edison, en conmemoración do 125 aniversario da invención da lámpada incandescente, en 1879.

## Deseño 
No anverso da moeda, deseñado e gravado por Donna Weaver, represéntase un retrato de medio corpo de Thomas Alva Edison que sostén coa súa man dereita unha lámpada eléctrica experimental. O seu nome completo, THOMAS ALVA EDISON, reprodúcese nas lendas do anverso da moeda, xunto cos lemas IN GOD WE TRUST ("En Deus confiamos") e LIBERTY ("Liberdade"), tradicionais das moedas estadounidenses.

Pola súa banda, o reverso, obra do gravador da *US Mint* John Mercanti, está caracterizado por un deseño da primeira lámpada eléctrica de Edison, de 1879, rodeada por uns raios de luz estilizados que irradian desde a lámpada. Completan o reverso unha inscrición alusiva ao aniversario conmemorado, 125th ANNIVERSARY OF THE LIGHT BULB / 1879 2004, así como o lema E PLURIBUS UNUM e as lendas alusivas ao nome do país e ao valor facial da moeda. O seu lanzamento comercial foi presentado o 11 de febreiro no Museo do Instituto Edison en Dearborn, Míchigan, pola directora da Casa da Moeda dos Estados Unidos, Henrietta Holsman Fore.

A súa produción foi de 92.150 moedas na súa condición estándar e 211.055 en versión con acabamento especial (*proof*) o que fai un total de 303.205 exemplares.

Este dólar conmemorativo comercializouse aos prezos de 33 dólares en condición estándar e 37 en versión *proof*.

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "2004 Thomas Edison Silver Dollar" (*ModernCommemoratives.com*)
Dólar de prata do bicentenario do Capitolio dos Estados Unidos

O **dólar de prata do bicentenario do Capitolio** **dos Estados Unidos** é unha moeda conmemorativa, non circulante, emitida pola Casa da Moeda dos Estados Unidos en 1994 e cuñada polas Casas da Moeda de San Francisco e de Denver.

Esta moeda dun dólar foi autorizada pola Lei 103-186, do 14 de decembro de 1993, pola que se dispuxo a emisión dunha moeda en conmemoración Capitolio dos Estados Unidos, para render homenaxe á súa magnificencia arquitectónica.''''*

## Deseño 
[miniatura|[Cúpula do Capitolio dos Estados Unidos, reproducida no anverso da moeda conmemorativa.]]

No anverso da moeda, deseñado por William C. Cousins, represéntase unha vista da cúpula do Capitolio dos Estados Unidos, cunha bandeira do país á súa esquerda e coa estatua da Liberdade do seu cumio rodeada por un círculo de 13 estrelas. A lenda alusiva ao bicentenario é BICENTENNIAL OF UNITED STATES CAPITOL ("Bicentenario do Capitolio dos EEUU) e vai acompañada polos lemas IN GOD WE TRUST ("En Deus confiamos") e LIBERTY ("Liberdade"), tradicionais das moedas estadounidenses, ademais da data de emisión.

Pola súa banda, o reverso, obra do gravador da *US Mint* John M. Mercanti, está caracterizado por un escudo de armas dos Estados Unidos rodeado por unha grilanda de loureiro, coroado por unha aguia que sostén tres frechas e unha póla de oliveira nas súas gadoupas, e flanqueado por dúas bandeiras dos EEUU a cada lado, sobre senllas pólas de oliveira. Este deseño está inspirado na imaxe central dunha vidreira da sala S-222 do Capitolio. Este motivo do reverso está rodeado por lendas alusivas ao nome do país e ao valor facial da moeda. 

A moeda comercializouse aos prezos de 37 dólares en condición estándar e 40 en *versión proof*. Consonte a lei que autorizou a moeda, o beneficio acadado coa súa venda destinouse ao Fondo de Conservación do Capitolio, que o puxo ao dispor da Comisión de Conservación do Capitolio dos Estados Unidos.

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1994 Capitol Bicentennial Silver Dollar" (*ModernCommemoratives.com'')
Fernando Álvarez de Toledo y Pimentel

**Fernando Álvarez de Toledo e Pimentel**, nado en Piedrahíta o 29 de outubro de 1507 e finado en Lisboa o 11 de decembro de 1582, foi un militar e político castelán, terceiro duque de Alba de Tormes.
## Traxectoria 
En tanto militar, político e diplomático, desenvolveu a súa actividade en varios campos e frontes.

### Contra a Liga de Esmalcalda 
Entre 1546 e 1547 participou nas campañas do emperador Carlos V contra os protestantes alemáns da Liga de Esmalcalda, na guerra de Esmalcalda.

### Contra Paulo IV e a revolta de Flandres 
Durante o reinado de Filipe II dirixiu a guerra contra o papa Paulo IV en Italia e foi enviado aos Países Baixos españois en 1567 para sufocar a revolta protestante. Como rexedor deste territorio desenvolveu unha política de extorsión con impostos excesivos e unha represión sanguenta con máis de mil condenados a morte pola Corte de Disturbios que aumentou o descontento popular con 60.000 exiliados, polo que en 1573 foi deposto.

### Rehabilitación e campaña de Portugal 
En 1580 dirixiu o exército que ocupaba Portugal, tras a derrota e morte de Sebastián I de Portugal na batalla de Kasr al-Kabir.

miniatura|esquerda|Viñeta que mostra retrata ao terceiro duque de Alba, coñecido nos Países Baixos como *Alva*, na vellez.

O duque de Alba foi rehabilitado en 1580, cando Filipe II, que reclamaba o trono de Portugal, vacante dende a morte do seu tío, o Cardeal-Rei D. Henrique, precisaba dos seus servizos. Coa morte de D. Henrique sen descendencia, desatouse a crise sucesoria de 1580, aparecendo Filipe II dos Habsburgo como o pretendente preferido ao trono da nobreza portuguesa. Porén, o pobo, e algúns nobres e clérigos, apoiaron a D. António, o Prior do Crato, que se alzou como rei en Santarém e foi formalmente aclamado e coroado en Lisboa o 24 de xullo de 1580. Nese contexto, os servizos do Duque foron requiridos para neutralizar militarmente as forzas asignadas a D. António. O experimentado duque de Alba entrou en Portugal en xullo de 1580 e destruíu rapidamente o exército portugués comandado por Diogo de Meneses (gobernador do Estado da India), quen foi degolado. Caendo sobre Lisboa, enfrontouse ás últimas forzas antoninas gañando a Batalla de Alcântara, abrindo o camiño para a entrada triunfal de Filipe II de España e I de Portugal no seu novo reino.

En sinal de recoñecemento, o rei deulle o título de *Condestável de Portugal*.

## Notas 
## Véxase tamén 
### Bibliografía 
* 
* 
*
Dólar de prata conmemorativo do monumento aos veteranos de Vietnam

O **dólar de prata do Monumento aos Veteranos de Vietnam** é unha moeda conmemorativa, non circulante, emitida pola Casa da Moeda dos Estados Unidos en 1994 e cuñada polas Cecas de Filadelfia e de West Point.

Esta moeda dun dólar foi autorizada pola Lei 103-186, do 14 de decembro de 1993, pola que se dispuxo a emisión dunha moeda para render tributo aos veteranos da guerra de Vietnam, en conmemoración do décimo aniversario do Monumento aos Veteranos de Vietnam, sito en Washington.

Esta moeda está integrada nun programa de emisións para 2004 dedicado aos veteranos de guerra que integra tamén o dólar de prata da muller no servizo militar dos EEUU e o dólar de prata dos prisioneiros de guerra estadounidenses.

Pola súa banda, o reverso, obra de Thomas D. Rogers, reproduce tres medallas de servizo na guerra de Vietnam, de esquerda a dereita: a medalla expedicionaria das Forzas Armadas,  medalla de servizo en Vietnam e a medalla da da Campaña de Vietnam. 

A moeda comercializouse aos prezos de 32 dólares en condición estándar e 35 en *versión proof*, e o beneficio conseguido coa súa venda destinouse ao Fondo para o mantemento do Monumento dos Veteranos de Vietnam.

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1994 Vietnam Veterans Memorial Silver Dollar" (*ModernCommemoratives.com*)
Dólar de prata do 250 aniversario de Thomas Jefferson

O **dólar de prata do 250 aniversrio de Thomas Jefferson** é unha moeda conmemorativa, non circulante, emitida pola Casa da Moeda dos Estados Unidos en 1993 e cuñada polas Casas da Moeda de San Francisco e de Filadelfia.

Esta moeda dun dólar foi autorizada pola Lei 103-186, do 14 de decembro de 1993, pola que se dispuxo a emisión dunha moeda en conmemoración do 250 aniversario do nacemento do terceiro presidente dos Estados Unidos, Thomas Jefferson, o 13 de abril de 1743.

## Deseño 
[esquerda|miniatura|170x170px|[Retrato de Jefferson por Gilbert Stuart (1805), para un medallón, no que se basea o anverso do dólar conmemorativo.]]

No anverso da moeda, deseñado por James Farrell, represéntase un busto espido de Thomas Jefferson cara á esquerda, tomado do retrato pintado para un medallón por Gilbert Steward en 1805. A lenda alusiva ao feito conmemorado é THOMAS JEFFERSON · ARCHITECT OF DEMOCRACY ("Thomas Jefferson arquitecto da democracia") e vai acompañada polos lemas IN GOD WE TRUST ("En Deus confiamos") e LIBERTY ("Liberdade"), tradicionais das moedas estadounidenses. A dobra data que se amosa, 1743 1993, refire ao mesmo tempo ao 250 aniversario conmemorado e á data de cuñaxe.

[miniatura|260x260px|Vista xeral de Monticello, a residencia de [Thomas Jefferson|Jefferson, reproducida no reverso da moeda conmemorativa.]]

Pola súa banda, o reverso, obra do mesmo gravador, está caracterizado por unha imaxe da fachada de Monticello, en Virxinia, que foi unha das residencias de Thomas Jefferson. Esta imaxe foi tomada dun debuxo realizado polo *Historical American Buildings Survey*, do Servizo de Parques Nacionais dos Estados Unidos. Completan o reverso as inscricións MONTICELLO, o habitual lema E PLURIBUS UNUM e as lendas alusivas ao nome do país e ao valor facial da moeda. 

Este dólar conmemorativo comercializouse aos prezos de 32 dólares en condición estándar e 35 en *versión proof*.

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1993 Thomas Jefferson Silver Dollar" (*ModernCommemoratives.com*)